[{"text_idx": "#000005", "text": "\u201cMia popolo, de supre kaj malproksime\u201d: Havano en fotoj"}, {"text_idx": "#000008", "text": "Post kelkaj jaroj mi revenis al Havano en 2020. Ni luis domon en Malnova Havano kaj invitis la tutan familion pasigi semajnon kune. Mi ankau\u0306 estis invitita de INSTAR (Internacia Instituto de Artivismo de Hannah Arendt) por fari au\u0306dvidan prezentadon pri la verkado fare de la grupo Art-De (artoj kaj rajtoj) en la 1980-aj jaroj kaj pri mia antau\u0306a laboro en ekzilo. Mi venis kun miaj edzino kaj filino la 31-an de januaro."}, {"text_idx": "#000009", "text": "Dum la tagoj de mia mallonga restado mi faris seriojn da fotoj; tiuj fotoj estas markitaj kiel ANTAU\u0306 kaj POSTE."}, {"text_idx": "#000010", "text": "Tiuj c\u0302i fotoj faritaj ANTAU\u0306 estas proksimaj. Ili apartenas al la unuaj tagoj kiam mi povis promeni matene, rigardante la stratojn de Havano kaj enspirante mian malnovan urbon. Dum tiuj c\u0302i tagoj mi sekvis la saman rutinon, dokumentante tion por pli bone rekoni kaj trovi mian vojon en la urbaj stratoj. Mi registris la internon kaj eksteron de konstruaj\u0302oj, kiuj vekis mian memoron, provante krei kaj aktualigi atestojn de lokoj, kiuj s\u0302ajnis al mi familiaraj."}, {"text_idx": "#000011", "text": "Tamen la 5-an de februaro c\u0302io s\u0302ang\u0302ig\u0302is. Revenante hejmen post mia promenado, mi eniris la hotelon Plaza por ac\u0302eti kafon. Subite du homoj venis kaj sidig\u0302is c\u0302e ambau\u0306 flankoj de mia tablo; tio estis civile vestitaj agentoj. Ili diris al mi ke ili venis por averti min pri mia prezentado en INSTAR. Unu el ili eligis pakaj\u0302on de cigaroj H. Upmann el sia pos\u0302o kaj metis g\u0302in surtablen apud miaj Marlboros. Transdonante cigaron al alia agento kaj poste ekbruligante sian propran, li diris ke ili observis min foti rubujojn kaj malbelajn areojn de la urbo. \u201cKial? Por kio?\u201d demandis li min."}, {"text_idx": "#000012", "text": "Post longa kaj malplezuriga interparolo ili foriris."}, {"text_idx": "#000013", "text": "La sekvan tagon kelkajn horojn antau\u0306 mia prezentado, mi eksciis ke pro certaj cirkonstancoj mi ne povas iri eksteren g\u0302is la tago de mia foriro el Kubo."}, {"text_idx": "#000014", "text": "La fotoj POSTE estis faritaj de malproksime kaj la homoj surstrate estas montritaj de supre. Tiuj c\u0302i fotoj apartenas al la lastaj tagoj de mia restado, post kiam al mi estis malpermesite iri eksteren kaj foti publikajn lokojn. Tiuj c\u0302i fotoj estis faritaj sekrete, de interne, de sur la balkono kaj de tegmento de tiu neforgesebla domo."}, {"text_idx": "#000020", "text": "Arto kaj kulturoCivitanaj komunikilojFotografioProtestoThe Bridge"}, {"text_idx": "#000023", "text": "Vojag\u0302o tra tri kontinentoj: 150 jaroj da migrado de hindaj karibianoj al Nederlando"}, {"text_idx": "#000024", "text": "Enketistoj en Gujano asertas ke tragedian incendion ekigis malkontenta lernanto pro konfiskita telefono"}, {"text_idx": "#000025", "text": "Kiel kurdlingvaj dividoj malhelpas aliron al informoj"}, {"text_idx": "#000029", "text": "Aboni komentojn de c\u0302i tiu artikolo per retpos\u0302to"}]